ועדת הכלכלה, כנסת 16, פרוטוקול מספר 71, 2003-09-17 09:00

חברי הוועדה: מלי פולישוק-בלוך יחיאל חזן דוד טל אברהם רביץ אברהם (בייגה) שוחט

מוזמנים: מיכל סגן-כהן,עו"ד לשכה משפטית, משרד החקלאות ד"ר אליעזר נילי שירותים וטרינריים, משרד החקלאות אורי צוק-בר מרכז בכיר בע"ח, משרד החקלאות גלית אסף-שנהר רכזת, אגף תקציבים, משרד האוצר דרור שטרום הממונה על ההגבלים העסקיים איתמר גואטה כלכלן, הרשות להגבלים עסקיים מיכל רוטשילד,עו"ד הרשות להגבלים עסקיים יצחק טובלי מנכ"ל המועצה לענף הלול טומי מנור,עו"ד יועץ משפטי, המועצה לענף הלול שאול זוהרי מזכיר, ארגון המשחטות אבשלום דולב מנכ"ל מועצת החלב זיו מטלון סמנכ"ל מועצת החלב עופר בלוך מנכ"ל תשלובת החלב, תנובה צביקה אברמוביץ יו"ר ועד ארצי עובדי תנובה ד"ר שולה פסח מנהלת אגף כלכלה, תכנון ובקרה, תנובה יוסי מלול מזכיר התאחדות מגדלי בקר לחלב אלון קמה רפתן, חבר הנהלת התאחדות מגדלי בקר לחלב עוזי דובלון רפתן, חבר הנהלת התאחדות מגדלי בקר לחלב אורית חמו,עו"ד יועצת משפטית, נציגי מחלבות נפתלי בן-סירא תנועת המושבים יוסי ברג,עו"ד יועץ משפטית, המועצה לצרכנות

קצרנית: 1.

קצרנית: צו פיקוח על מחירי מצרכים ושירותים (אגרת שירותים בענף הלול

שלום שמחון: אנחנו נתחיל בצו פיקוח על מחירי מצרכים ושירותים (אגרת שירותים בענף הלול) (תיקון), התשס"ג-2003.

שלום שמחון: בישיבה הקודמת לא סיכמנו את הנושא.

שלום שמחון: אנחנו אמורים בתוך דקות לסיים את הנושא הזה.

יצחק טובלי: מזה 3 שנים אנחנו מבקשים לעדכן את המחירים של אגרות בגין פיקוח וטרינרי במחלבות.

יצחק טובלי: אנחנו נמצאים בגירעון.

יצחק טובלי: ב-2001 נחתם הסכם עם הרופאים הוטרינריים שהעלה את העלויות למועצה.

יצחק טובלי: רק כעבור שנה קיבלנו את העדכון הראשון שהיה חסר.

יצחק טובלי: זה היה תוך התחייבות שלקראת ינואר 2003 נקבל את החסר.

יצחק טובלי: הגשנו סכום של 47 אלף שקלים, הוקצבו לנו רק 40 אלף שקלים.

יצחק טובלי: בינואר התחלנו בדיונים.

יצחק טובלי: במסגרת הדיונים, משרד החקלאות קבע שהוא ימנה משרד רואה חשבון שיבחן את כל העלויות.

יצחק טובלי: אחרי בדיקה של כמה חודשים אושר התעריף שכרגע מוגש לוועדה, שהוא פחות ממה שביקשנו אבל מחוסר ברירה אנחנו צריכים להתחיל עם זה כי יש לנו גירעון שאנחנו צריכים לכסות.

יצחק טובלי: אנחנו מבקשים מהוועדה לאשר את זה.

שלום שמחון: אנחנו בישיבה הקודמת ביקשנו לדעת אם העלאת האגרות תגרום להעלאת מחירים לצרכן.

אורי צוק-בר: תלוי בהיצע ובביקוש באותו זמן.

אורי צוק-בר: לא מדובר באחוזים משמעותיים שמשפיעים בצורה מיידית על המחיר.

אתי בנדלר: באיזה אחוזים מדובר?

אורי צוק-בר: מדובר על 9% מעלות הפיקוח במשחטה.

אורי צוק-בר: אם למשחטה גדולה יש עלות פיקוח של 500 אלף שקל בשנה או 600 אלף בשנה, אז זה יכול להוסיף לה עוד כ-80 אלף שקל על העלויות הכלליות.

שלום שמחון: מר זוהרי, אני מבין שלמשחטות יש אפשרות לקבל שרות אלטרנטיבי לשירות העירוני, שאולי הוא יותר זול.

שאול זוהרי: אם אתם כותבים כאן שיש עליה של 3600 שקל באגרה, אז בעוד שנה או בעוד שנתיים יחשבו שזאת המשכורת.

שאול זוהרי: אין למשחטות יחסים של עובד ומעביד עם הרופאים או עם הפקחים.

שאול זוהרי: אנחנו מקבלים את החשבונית מהמועצה עבור המשכורת של הפקח, של הרופא.

שאול זוהרי: אנחנו מבקשים לתקן את ההגדלה שמועצת הלול מבקשת מוועדת הכלכלה.

שלום שמחון: אני מבין שלבקשתך התבצעה בדיקה של רואה חשבון.

שלום שמחון: הוא לקח בחשבון במהלך הבדיקה שלו גם את פריסת הגירעון שנוצר במשך פרק זמן מסויים.

שאול זוהרי: יש לי כאן את המסמך שנחתם על ידך, שאומר שהעלות הרטרואקטיבית, פלוס אי גביית הסכם רופאים, היא מיליון שלוש מאות 95 שקל.

שאול זוהרי: הבוקר דיברתי עם יושב-ראש אגודת הרופאים, שאמר לי שהם לא קיבלו את הכסף.

שאול זוהרי: צריך לבדוק את הנתונים.

שאול זוהרי: על זה אנחנו משלמים 40 אלף שקל.

שאול זוהרי: 40 אלף שקל זה לא בשביל הרופא, זה מחולק לאדמיניסטרציה, פיקוח עליון וסעיפים אחרים.

שאול זוהרי: המשכורת הממוצעת של הרופאים היא 24 אלף שקל.

שלום שמחון: מה אתה רוצה, שלא נאשר את זה?

שאול זוהרי: אני רוצה שתאשר את מה שאנחנו חייבים, לא יותר מזה.

שאול זוהרי: אנחנו משלמים עבור 2 פקחים מרחביים סכום של 983 אלף שקל לשנה.

שאול זוהרי: אחד מהם לא עובד 10 חודשים.

שאול זוהרי: היה ראוי לקזז את הסכום הזה.

שאול זוהרי: הבית הזה החליט להפחית את המשכורות של הסקטור הציבורי, אבל אנחנו ממשיכים לשלם 40 אלף שקל.

שאול זוהרי: את זה אני רוצה לקזז.

שאול זוהרי: אני מבקש מאורי צוק, שהוא זה שמכין את כל הניירת, שיקבל את כל מה שאנחנו חייבים ושתינתן לנו האפשרות לעשות את הבדיקה.

יצחק טובלי: הטענות של שאול זוהרי הן טענות כלליות.

יצחק טובלי: צריך לזכור שהיצרנים של מועצת הלול מממנים את הגירעונות שנוצרו בהפעלה של המערכת הזאת, כאשר זה בכלל לא תפקידה של המועצה אלא של הממשלה.

יצחק טובלי: בתוך התעריף הזה אנחנו צריכים לכסות את הגירעון שנוצר, שעומד על 4.5 מיליון שקלים.

יצחק טובלי: אישרו לנו לגמור את הגירעון הזה ב-5 שנים.

יצחק טובלי: אם נגמור אותו יותר מוקדם, אז בהעלאה הבאה יוחזר הסכום הזה.

יצחק טובלי: בינתיים אותן משחטות נהנו משירות שעלה לנו 4.5 מיליון שקל.

אתי בנדלר: שאלו כאן אם אישור הצו הזה עלול להביא לעליית מחירים לצרכן.

יצחק טובלי: זה חלק מהוצאות הייצור.

יצחק טובלי: המחיר לצרכן נקבע בהתאם להיצע וביקוש, זה לא קשור להוצאות.

יצחק טובלי: לפעמים המחיר יורד, לפעמים הוא עולה.

יצחק טובלי: הוצאות הייצור של המשחטות הן הוצאות קבועות, לכן אין לזה השפעה על המחיר לצרכן.

אורי צוק-בר: זה כחצי אחוז מהעלות הממוצעת.

אורי צוק-בר: זה לא מה שיעלה את המחירים.

שלום שמחון: אנחנו מקווים שההיטלים האלה ייכנסו לתוקף רק אחרי החגים, כדי שלא תהיה הכבדה נוספת על האזרחים.

אתי בנדלר: את זה אתה צריך לקבוע במסגרת סעיף 3.

מיכל סגן-כהן: "בסעיף 2 לצו פיקוח על מחירי מצרכים ושירותים (אגרת שירותים בענף הלול), התשס"א-2001, בפסקאות 3-18, במקום האמור בטור ד יבוא "לפני ביצוע הבדיקה".

מיכל סגן-כהן: פיסקאות 3-18 זה תשלומים שונים שמשלמים למועצת הלול בעד שירותים שהיא נותנת.

מיכל סגן-כהן: התעוררה בעיה כי לא ידעו מה קודם למה – התשלום או ביצוע הבדיקה.

מיכל סגן-כהן: כיוון שהוצאו שירותים שלא שולם עבורם, צריך היה לקבוע בצו שהתשלום יתבצע לפני ביצוע הבדיקה.

אתי בנדלר: נדמה לי שיש התייחסות בדוח מבקר המדינה בכל הנוגע לזיקה הישירה שאתם יוצרים בין ביצוע הבדיקות לתשלום מראש.

שלום שמחון: ואז מה שקורה הוא שאנשים מקבלים את הבדיקות רק הם לא משלמים עבורן.

טומי מנור: התיקון הזה נועד לפתור את הבעיה.

מיכל סגן-כהן: "בתוספת לצו העיקרי – במקום סעיפים א ו-ב יבוא: "תשלום חודשי לרופא - (1) בעד עבודה בשעות רגילות 43,664 לרופא ו14,900 לפקח.

מיכל סגן-כהן: (2) תוספת לשעת עבודה בשעות לילה, כשהיא בתחום שעות הרגילות 28.87 לרופא ו12.54 לפקח (3) תוספת לשעת עבודה בימי שבת ובימי חג, שהיא בתחום שעות העבודה הרגילות 101 לרופא ו43 לפקח.

מיכל סגן-כהן: תשלום בעד שעות נוספות – (1) בעד כל שעה נוספת בשעות שאינן בשעות לילה או בימי שבת ובימי חג 86.62 לרופא ו37.64 לפקח (2) בעד כל שעה נוספת בשעות לילה 129.96 לרופא ו56.46 לפקח.

מיכל סגן-כהן: (3) בעד כל שעה נוספת בימי שבת 238.

מיכל סגן-כהן: 22 לרופא ו103.50 לפקח.

מיכל סגן-כהן: "

אורי צוק-בר: אנחנו מבקשים שהתחילה תהיה במועד פרסום הצו.

שלום שמחון: תאריך התחולה 1 בנובמבר.

אורי צוק-בר: דובר פה לעשות את האגרות האלה מינואר.

אורי צוק-בר: זה מה שסוכם כשעשינו את העדכון הקודם.

שאול זוהרי: השעות הנוספות שהמועצה רוצה היום הן ב-80% יותר ממה ששילמנו עד אתמול.

שאול זוהרי: אנחנו רוצים לדעת ממה מורכב הסעיף הזה.

שלום שמחון: מר זוהרי, אם תרגיש שיש בעיה כשהעניין הזה יצא לדרך, אני אשמח לקיים דיון בוועדת הכלכלה.

שלום שמחון: בעדכון הבא ניקח את העניין הזה בחשבון.

שאול זוהרי: אנחנו לא מוכנים לשלם 4 מיליון שקל כשאנחנו לא יודעים ממה הם מורכבים.

שלום שמחון: אתה יודע, כי היתה בדיקה של רואה חשבון.

יצחק טובלי: יש פה דוח של רואה חשבון שבוצע בהזמנת משרד החקלאות.

שלום שמחון: מי בעד צו פיקוח על מחירי מצרכים ושירותים (אגרת שירותים בענף הלול) (תיקון), התשס"ג-2003, שירים את ידו?

שלום שמחון: ה צ ב ע ה בעד – 1 נגד – 0 נמנע – 3 הצו אושר

דוד טל: היוזמה לדיון בנושא הזה היא של חברת הכנסת מלי פולישוק-בלוך.

דוד טל: כולנו עקבנו אחרי ההתפתחויות האחרונות בכל מה שקשור לרפורמות השונות בחוק ההסדרים, בין היתר הרצון לפרק את המונופול הגדול של תנובה כדי ליצור תחרות בענף.

דוד טל: האם ענף החלב נעדר כל תחרות?

דרור שטרום: התשובה לזה היא יותר מורכבת מאשר להגיד כן או לא, משום שענף החלב מורכב מענפים רבים – מעדני חלב, חלב ניגר, גבינות קשות.

דרור שטרום: ישנם תחומים שבהם יש מונופול, אבל ישנם תחומים שהם תחרותיים מאוד.

דרור שטרום: מי שלא ראה בשנה האחרונה את התחרות בין שטראוס לתנובה בקרב על המילקי או על היופלה, לא ראה קרב שיווקי מימיו.

דרור שטרום: במובנים רבים יש בחלק מהענפים תחרות ובחלק אחר אין תחרות רבה.

דרור שטרום: זאת תמונת המצב של הכלכלה הישראלית כולה, כאשר חלק מהמונופולים אנחנו חותכים ואנחנו מכניסים בהם תחרות, ובחלק מהמעוזים נשארים מונופולים וכוחם בתחומים האלה מחייב בחינה.

שלום שמחון: קראתי בעיתון שלא הסכמת לעמוד בראש הוועדה שאמורה לעסוק בהחלטת הממשלה בנושא הזה.

שלום שמחון: אני מעוניין לדעת למה.

דרור שטרום: החלטת הממשלה, שכדאי לעיין בנוסחה הסופי כי היא שונה מהנוסח המקורי, מדברת על כמה סעיפים.

דרור שטרום: סעיף אחד נוגע ישירות לממונה על הגבלים עסקיים ולחוק ההגבלים העסקיים, שזה צמצום הפטור החקלאי שאיפשר עד היום לבצע קרטלים בתחומים מסויימים, למעט מועצות הייצור.

דרור שטרום: לגבי הנוסח הזה אני שלם.

דרור שטרום: ישנם סעיפים אחרים שבהם מדינת ישראל מבקשת לבוא ולבדוק את עצמה, כמו לגבי הנושא של פיקוח על המחירים והאפשרות לחולל שינוי מבני בענף החלב, לרבות האפשרות לפצל את תנובה.

דרור שטרום: לפי הבנתי לא מדובר על פיצול, אלא על בחינת האפשרות לשינוי מבני.

שלום שמחון: מדובר על זה שלשר האוצר יש עודף זמן והוא רוצה בעצמו לנהל את תנובה.

דרור שטרום: זאת פרשנות שאני לא אכנס אליה, כי יש לי חובת נאמנות למדינה בתור זרוע מזרועותיה.

דרור שטרום: אני חושב שהבחינה העקרונית של הנושא היא חשובה.

דרור שטרום: אני חושב שיש להט מוגזם בסיסמה "פירוק עכשיו".

דרור שטרום: לא מפרקים כל כך מהר קונצרנים, לא מפרקים כל כך מהר חברות.

דרור שטרום: צריך לזכור שתנובה היא עדיין ישות פרטית, וצריך לנקוט משנה זהירות לפני שמישהו מפרק עסקים פרטיים במדינת ישראל.

מל פולישוק-בלוך: למה בכלל צריך לפרק?

דרור שטרום: הרשות להגבלים עסקיים סיימה לא מכבר חקירה מסועפת בת שנתיים בתחום רשתות השיווק והספקים.

דרור שטרום: אחד הספקים שנבדקו בהקשר הזה הוא תנובה.

דרור שטרום: אני חשבתי שזה יהיה ניגוד אינטרסים מובנה אם החלטותינו בתחום ההגבלים העסקיים תושפענה או תהיינה בקונפליקט עם החלטותינו בוועדה אחרת לגבי מדיניות של מבנה.

דרור שטרום: לא הגיוני שמי שמחליט על עניינים של פלילי והליכים משפטיים, יעמוד גם בראש הכוונת מדיניות ענפית ממשלתית.

דרור שטרום: זאת הסיבה שביקשתי שישחררו אותי מהוועדה, והבקשה אכן התקבלה.

דרור שטרום: אני חושב שהנושא של הפיצול מהווה איזה שהיא מנטרה שהיא קצת מטעה.

דרור שטרום: אני לא חושב שיש מישהו שהולך לפרק את תנובה מחר בבוקר, ולכן אולי כדאי למקד את תשומת הלב בענפים אחרים.

דרור שטרום: השאלה של חברת הכנסת פולישוק-בלוך מתי מפצלים תאגידים היא שאלה מצויינת.

דרור שטרום: לכל מי שחובב הגבלים עסקיים או חובב דיני תחרות יש תחושה שאם לא רואים דם אז לא נעשה שום דבר.

דרור שטרום: אין לך אשליה גדולה מזו.

דרור שטרום: הנשק של פיצול ננקט ברצינות פעמיים בכל מאה שנות ההגבלים העסקיים.

דרור שטרום: מי שזוכר את בתי הזיקוק בארצות הברית שהשתלטו על ענף התדלוק..

קריאה: זה היה בחקיקה או בבית המשפט?

דרור שטרום: זה היה בבית המשפט.

דרור שטרום: במובן הזה חקיקה היא דווקא מנגנון ברמה נורמטיבית יותר גבוהה.

שלום שמחון: שר האוצר כאן לוקח ממך סמכויות ומעביר אותן לעצמו.

שלום שמחון: הוא שם את עצמו מעל בית הדין להגבלים עסקיים.

דרור שטרום: הפירוק הוא דבר נדיר ביותר.

אברהם שוחט: מתי היתה הפעם השנייה?

דרור שטרום: הפעם השנייה היתה בצורה יזומה של משרד התקשורת האמריקני בבית המשפט בנושא של פיצול חברת הטלפון Bell.

דרור שטרום: לגבי השאלה של נטילת סמכויות מהממונה, הנוסח של ההחלטה בסעיף הזה תוקן לבקשתי.

דרור שטרום: ההוראות היחידות ששר האוצר מוסמך לתת הן הוראות שדרושות רק לצורך פיקוח על מחירים, לא הוראות לגבי השיווק והקליטה.

דרור שטרום: העניין הזה תוקן.

מל פולישוק-בלוך: על איזה סעיף אתה מדבר?

דרור שטרום: סעיף 6.

מל פולישוק-בלוך: הבקשה שלי לקיים את הישיבה היתה ביום שיושב-הראש נבחר לתפקיד.

מל פולישוק-בלוך: אז אמרתי שצריך לקיים דיון על מדיניות הממשלה בנושא החקלאות והחקלאים.

מל פולישוק-בלוך: אני לא מומחית בנושא.

מל פולישוק-בלוך: חוץ מלגדל כמה ירקות בגינה שלי אני אף פעם לא עסקתי בחקלאות.

מל פולישוק-בלוך: ממה שאני שומעת אני מתרשמת שיש בלאגן.

מל פולישוק-בלוך: למען הגילוי הנאות אני צריכה לומר שאף אחד במשפחתי לא מתפרנס מהענף הזה.

מל פולישוק-בלוך: הסיור הראשון שעשיתי כחברת כנסת היה אצל רפתנים ברמת-הגולן.

מל פולישוק-בלוך: הם פנו אלי לגבי מצוקתם בנושא של איכות הסביבה.

מל פולישוק-בלוך: אני לא מדברת על המיקום, אלא על הבעיה של רפתנים בפריפרייה.

מל פולישוק-בלוך: מאז אני עוקבת אחרי שר החקלאות, אחרי מה שקורה, כשאני די מזועזעת.

מל פולישוק-בלוך: אני מזועזעת מאופן קבלת ההחלטות.

מל פולישוק-בלוך: קראתי בעיון רב את העתירה שהוגשה על ידי כל הגופים הרלוונטיים, כשהדבר המרכזי שעולה מהעתירה הזאת זה שאין הסכמות.

מל פולישוק-בלוך: יש כאן אדם שברגל גסה משתמש בסמכויות שיש לו איך שבא לו, בלי להתייחס לכל מה שהיה ב-50 השנים האחרונות במדינת ישראל.

מל פולישוק-בלוך: יכול להיות שהוא יודע הכל, אבל ככה לא מנהלים עסקים במדינת ישראל, ככה לא מקבלים החלטות, ואני כחברת כנסת אעשה הכל שזה לא יימשך.

יוסי ישי: למען הגילוי הנאות אני חייב לומר שאני בעל רפת חלב שאני מנהל על ידי בני משפחתי, ולכן חלות עלי מגבלות.

יוסי ישי: אני כאן בגלל שזומנתי.

דוד טל: למה צריך לפרק היום את מועצת החלב?

דוד טל: מדוע לא מקשיבים לדבריה של מועצת החלב?

אברהם רביץ: האם לפי דעת המשרד אפשר להוזיל את כוס החלב לילד ששותה את החלב?

יוסי ישי: מהצגת הדברים אני לא בטוח שהנוכחים קראו את ההחלטה המתוקנת שאושרה בסופו של דבר בממשלה.

יוסי ישי: החלק הראשון בהחלטה נוגע לצמצום הפטור על הגבלים עסקיים בכל תחומי החקלאות; הנושא השני זה צמצום המונופול בענף החלב, במיוחד בתחום עיבוד תוצרת החלב; הנושא השלישי זה לראות איך אפשר להקטין את פער התיווך ולהוזיל את מחיר המוצר לצרכן; והנושא הרביעי מתייחס לכל המדיניות של ייבוא אבקת חלב.

אברהם רביץ: כוס החלב נמצאת בסל מדד המחירים?

דוד טל: מוצרי החלב תורמים למדד המחירים.

אבשלום דולב: כל סל החלב הוא 2.1%.

יחיאל חזן: כמה רפתנים יש במדינת ישראל?

יחיאל חזן: האם בגלל שינוי המבנה במשק ייבאו חלב מחו"ל?

יחיאל חזן: האם המחיר יוזל?

יחיאל חזן: יכול להיות שנמצא את עצמנו בדיוק כמו בתחום התקשורת, שיש את yes ואת כל החברות של הטלוויזיה בכבלים והמחיר רק עלה.

אבשלום דולב: האם ההצעה הזאת לא מבטלת את משטר המכסות?

אבשלום דולב: האם כתוצאה מביטול משטר המכסות אתה לא רואה התמוטטות מוחלטת של ענף החלב במשק המשפחתי הקטן?

אבשלום דולב: ממתי בענף החלב פועלים באופן ברוטאלי, גס, כוחני, מתלהם, מבלי להגיע להסכמות כמו שנעשו לא רק במשך 60 שנה אלא גם בתקופת הבריטים?

אברהם שוחט: רק לפני כמה שנים החליטו על רפורמה במשק החלב.

אברהם שוחט: בעקבות הרפורמה הזאת הושקעו השקעות עתק באיחוד רפתות.

אברהם שוחט: לפני חודשיים או שלושה הודיע שר החקלאות שהוא מעלה את המחיר לחקלאים, ולתנובה ולשטראוס הוא הודיע שהם יצטרכו לספוג את המחיר.

אברהם שוחט: בתגובה לכך הודיע ראש אגף תקציבים שהוא מפסיק לשלם לחקלאים את מה שהם היו צריכים לקבל במסגרת הרפורמה.

שלום שמחון: בינתיים הוא התקפל.

דוד טל: אתמול הם חתמו על רפורמה קצת שונה.

אברהם שוחט: מה היו התוצאות של הרפורמה שנעשתה לפני כמה שנים?

אברהם שוחט: למה היה צריך ללכת למהלך כזה?

שלום שמחון: אני כיהנתי כשר חקלאות בקדנציה הקודמת, לכן גם העדפתי שחבר הכנסת דוד טל ינהל את הישיבה הזאת.

שלום שמחון: זאת הפעם הראשונה שממשלת ישראל מחליטה להתערב בתאגידים פרטיים.

שלום שמחון: לא ראיתי התערבות של הממשלה באוסם, בקוקה-קולה או בגופים נוספים.

שלום שמחון: בדיוק מה שאתם מנסים לעשות כרגע בענף החלב, יכולתם לעשות לגבי בקבוק הקוקה-קולה או לגבי הפסטה, שהם לא פחותים בערכם מכל דבר אחר.

שלום שמחון: נדמה לי שמאחר ואוסם או קוקה קולה אלה גופים פרטיים נטו אתם מעדיפים לא להתערב.

שלום שמחון: כל ההחלטה הזאת היא די מוזרה.

שלום שמחון: התקיימו דיונים בעבר כדי לשנות את הרפורמה בענף החלב.

שלום שמחון: האוצר נעמד אז על הרגליים.

שלום שמחון: התיקונים לא התבצעו כי כנראה לשר הקודם לא היתה רגל גסה.

שלום שמחון: אני מבין שמה שצריך זה רגל גסה כדי לכופף את האוצר לעשות שינויים מהותיים.

שלום שמחון: ברור לחלוטין שברפורמה שנעשתה בענף החלב ממשלת ישראל ניצחה את החקלאים.

שלום שמחון: ב-5 שנים נשחקה הרווחיות של הרפתנים בכמיליארד שקל, כשלעומת זה, הרפתנים, אלה שנכנסו לתוך המהלך של הרפורמה, קיבלו מהממשלה 250 מיליון שקל.

שלום שמחון: נעשתה פה עיסקה לא הגונה, בלשון המעטה, שדורשת תיקון.

שלום שמחון: אני לא מבין מדוע צריך לעשות צעד פופוליסטי, שהמשמעות שלו היא העלאת מחיר כשרק המשווקים סופגים אותו.

שלום שמחון: המשמעות של העלאת המחיר היא על כל השרשרת.

שלום שמחון: מה, האנשים במחלבות לא יקבלו משכורת?

שלום שמחון: שעות העבודה שלהם לא נחשבות?

שלום שמחון: הם לא רלוונטיים?

שלום שמחון: יש כנראה ממשלה שמנסה לא להעלות את המחיר מצד אחד, ומצד שני לתת למישהו לספוג את זה כאילו התאגידים הציבוריים לא צריכים להרוויח.

שלום שמחון: אני לא מבין את ההיגיון בדבר הזה.

שלום שמחון: ב-11 בספטמבר לפני שנתיים הורדתי מחירים בענף החלב לצרכנים.

שלום שמחון: נחתם צו, שהיה חתום על ידי סילבן שלום ואנוכי, שהוריד את המחיר לצרכנים במדינת ישראל.

דוד טל: האם זה היה תוך הבנות והסכמות עם הגורמים?

שלום שמחון: זה היה על פי המתווה של הרפורמה.

שלום שמחון: אני חושש שהמהלך הזה זה חיסול התכנון בענף הרפת במדינת ישראל.

שלום שמחון: המשמעות של חיסול הענף הזה היא פתיחת שערי ישראל לייבוא מתחרה.

שלום שמחון: כדי שתהיה מערכת שמייצרת מיליארד ליטר חלב צריך תכנון.

שלום שמחון: בסדר גודל של המיליארד הזה יש גם גבינות קשות.

שלום שמחון: גבינות קשות הן עתירות חלב, אפשר להביא אותן באוניות מניו-זילנד.

שלום שמחון: האוצר רוצה לתת מכה לגבינות הקשות.

שלום שמחון: אני כבר מזהיר את העובדים שעובדים במחלבת תל-יוסף באזור התענכים שזאת המגמה.

שלום שמחון: המגמה היא להוריד כ-200 מיליון ליטר מענף החלב.

שלום שמחון: המשמעות של העניין היא לא פגיעה בקיבוצים, אלא במשק המשפחתי.

שלום שמחון: 200 מיליון ליטר שקולים לסדר גודל של כ-600 מגדלים ברפת המשפחתי.

שלום שמחון: ביום ששר החקלאות הביא את החוק לאיחוד מועצות הייצור, אמרתי שבפחות מחצי שנה יונח הפטור מהגבלים עסקיים.

שלום שמחון: איך שר החקלאות, שמרסק את כל המערכות הארגוניות של החקלאים, מצפה שהם יתארגנו?

שלום שמחון: זה הרי ברור שהם לא יוכלו להתארגן.

שלום שמחון: את אותו יתרון שיש לחקלאים בכל מדינות העולם לא יהיה לחקלאים במדינת ישראל, כיוון שהחברים שיושבים כאן לא יוכלו להתארגן, גם לא יהיה מי שיארגן אותם.

שלום שמחון: גם לא בטוח שהמשאית של תנובה או שטראוס תיכנס למושב שמייצרים בו 350 אלף ליטר חלב או מיליון ליטר.

שלום שמחון: ברור לחלוטין שהמערכת הזאת צריכה להיות מתוכננת.

שלום שמחון: לצערי, נעשתה פה עבודה בלתי מקצועית על ידי הפקידים באוצר.

שלום שמחון: נעשה פה מהלך שלא קרה מעולם במדינת ישראל, שבו ניטלים סמכויות מהממונה על ההגבלים עסקיים.

שלום שמחון: זאת הפעם הראשונה במדינת ישראל ששר האוצר מעמיד את עצמו מעל בית הדין להגבלים עסקיים.

שלום שמחון: למה?

שלום שמחון: כי הוא נשלט על ידי שר החקלאות?

שלום שמחון: לא נאמרו פה כל הדברים על ידי הממונה, זה הרבה מעבר לעניין.

שלום שמחון: אני חייב לומר מילה טובה על היושר הציבורי של חברת הכנסת מלי פולישוק, שביקשה לקיים את הדיון הזה, ועל היושר הציבורי של חבר הכנסת יחיאל חזן, שאמר דברים ברורים.

שלום שמחון: יש פה מהלך כבד, הוא לא יכול לעבור בחוק ההסדרים, הוא חייב להיות מונח על השולחן של ועדת הכלכלה.

יוסי ישי: שאלו כאן אם כתוצאה מההחלטה יבוטל משטר המכסות.

יוסי ישי: נושא משטר המכסות והסדר המכסות מעוגן בשני חוקים.

יוסי ישי: חוק אחד זה חוק תכנון משק החלב, ששם נאמר במפורש ששר החקלאות יקבע את מכסות החלב.

יוסי ישי: החוק השני זה צו שנשען על חוק פיקוח מוצרים ושירותים, שגם שם יש סמכות לשר לקבוע את המכסות ברמת הפרט.

יוסי ישי: נושא המכסות לא נוגע לדבר.

דוד טל: האם זה נראה לך סביר ששר יתעסק במכסות?

יוסי ישי: מה שאמרתי כתוב בספר החוקים של מדינת ישראל.

מל פולישוק-בלוך: דוד, אולי כדאי לשנות את החוק.

מל פולישוק-בלוך: אם השר משתמש בסמכות שניתנה לו על פי חוק בדרך רעה, שרירותית ולא תקינה, אז אולי צריך לשנות את החוק.

דרור שטרום: את לא יכולה על כל החלטה של שר לשנות חוק.

דרור שטרום: אם השר התנהג בצורה לא טובה, שרירותית ובלתי סבירה תיקחו אותו לבג"ץ.

דרור שטרום: בג"ץ יעמיד אותו בוודאי על מה שסביר ומה שנכון.

דרור שטרום: לא על כל שטות מחליפים חוק.

מל פולישוק-בלוך: זה לא על כל שטות.

מל פולישוק-בלוך: אין הרבה אנשים כמוני שהם בעד תחרות.

מל פולישוק-בלוך: מאז שאני זוכרת את עצמי אני בעד תחרות חופשית ובעד צמצום כוחם של מונופולים, אבל בזמן האחרון כל עסק טוב שיש במדינת ישראל אתם שוברים.

דרור שטרום: כמו מה?

דרור שטרום: את יכולה לתת לי דוגמה אחת?

יחיאל חזן: תעשיית הכבלים.

דרור שטרום: את זה אנחנו עשינו?

יחיאל חזן: משרד האוצר.

דרור שטרום: את זה משרד האוצר עשה?

יחיאל חזן: כן.

דרור שטרום: אתה יודע את זה בתור עובדה?

יחיאל חזן: אני יודע את זה.

דרור שטרום: אוי ואבוי למחקר הכלכלי שביצעת.

גלית אסף-שנהר: אני רוצה להסב את תשומת ליבם של כולם לכך שאנחנו מתקנים את חוק ההגבלים רק במקטע השיווק.

גלית אסף-שנהר: מכסות שהן במקטע הייצור פטורות וממשיכות להיות פטורות מהגבל עסקי.

יוסי ישי: בתחילת הרפורמה היו כ-1500 רפתות, נותרו כ-1200 רפתות.

יוסי ישי: שאלו כאן אם כתוצאה מהפעולה או מהפעילות יקטנו שטחי הקרקע המעובדים.

יוסי ישי: זה לא רלוונטי, כי הפרות אוכלות מזון שברובו הגדול הוא משומר.

יוסי ישי: מרכיבי המזון הלא משומרים במנה שואפים לאפס.

יוסי ישי: נושא השטחים ברמת הגולן לא רלוונטי, כי מדובר כאן על שטחי מרעה לבשר, לא לחלב.

שלום שמחון: מתי החליטו הגורמים המקצועיים במשרד החקלאות ששני הגורמים שתורמים לכך שיצרני החלב יקבלו מחיר נמוך זה מועצת החלב ותנובה?

שלום שמחון: מתי התקיים הדיון במשרד החקלאות שבו הוחלט שהאויב הגדול של חקלאי ישראל, שבגללו הם מקבלים מחירים נמוכים, זה מועצת החלב?

יוסי ישי: יש טעות לאורך כל הקו כשמציגים את מועצת החלב כצד לכל מה שקשור לפה.

יוסי ישי: מי שיקרא בעיון את ההחלטה יראה שמועצת החלב לא מוזכרת.

יוסי ישי: אין פגיעה ואין שינוי בכל העניין.

יוסי ישי: יש התייחסות ליצרני החלב.

יוסי ישי: האוצר, אחרי שבדק את העניין, הגיע למסקנה שהריכוזיות בענף גבוהה מידי.

יוסי ישי: הוא הניח שאחת הסיבות לכך שהמחיר המוצע לצרכן גבוה מורכב בין היתר מהריכוזיות בענף.

יוסי ישי: זאת הטענה של האוצר.

דוד טל: ואתם מסכימים לטענה הזאת?

יוסי ישי: האוצר טען שיש צורך בפיקוח או בצמצום הריכוזיות כדי לתקן את פער התיווך, כדי להגיע בסופו של יום להקטנת המחיר לצרכן.

יוסי ישי: הדרישה של שר החקלאות היתה לשים מספר חסמים ובלמים, כדי לגרום לכך שהתהליך הזה לא יביא לפגיעה אנושה ביצרן.

דוד טל: זה בא לידי ביטוי על ידי כך ששר החקלאות הפקיע את המכסות ממועצת החלב?

שלום שמחון: אני רוצה להקריא לכם קטע ממצגת שנעשתה בין היתר על ידי גלית שיושבת כאן ושהוגשה לשרה ציפי לבני.

שלום שמחון: הם הציעו לבטל את משטר המכסות בענף, להפחית מכסים באופן מדורג על אבקת חלב וחמאה, ולהפחית מכסים באופן מדורג על גבינות קשות.

שלום שמחון: מה שהם כתבו במצגת שונה לגמרי ממה שנאמר פה על ידי גלית ועל ידי יוסי ישי.

גלית אסף-שנהר: זה לא סוד שמשרד האוצר מזה שנים רוצה להנהיג תחרות בכל ענף שקיים במשק הישראלי.

גלית אסף-שנהר: אני מודה שזאת המצגת שכתבנו, אלו גם העמדות שלנו.

גלית אסף-שנהר: במסגרת התוכנית לתקציב 2004 יש מדיניות לגבי ענף החלב שלא נוגעת במכסות אלא רק נוגעת למקטע השיווק.

גלית אסף-שנהר: אני חושבת שמי שיקרא את ההחלטה כמו שצריך יראה שאין פה פגיעה במשטר המכסות, אין פה שינוי בכמות המיובאת של מוצרים ושל חומרי גלם לענף החלב.

קריאה: עכשיו הכנסתם שינוי.

גלית אסף-שנהר: משרד החקלאות עושה הסכמי סחר.

גלית אסף-שנהר: אני מדברת על המדיניות שמשרד החקלאות ומשרד האוצר הביאו לפה.

גלית אסף-שנהר: תראי לי את הסעיף שבו כתוב שאנחנו מורידים מכסים או מגדילים את הכמות המיובאת.

גלית אסף-שנהר: כולם מדברים פה על פירוק תנובה.

גלית אסף-שנהר: אנחנו בסך הכל מקימים צוות.

גלית אסף-שנהר: אף אחד עוד לא החליט שום דבר.

גלית אסף-שנהר: זה לגיטימי שהממשלה תקים צוותים.

גלית אסף-שנהר: גם לבחינת המחיר הקמנו צוות.

גלית אסף-שנהר: .

שלום שמחון: אבל את כתבת למחלבות שלא יתייחסו למחיר ששר החקלאות קבע.

גלית אסף-שנהר: מה הקשר?

שלום שמחון: איך הסכמת פתאום?

שלום שמחון: מה קרה?

גלית אסף-שנהר: שלום, אתה מדבר על הרפורמה.

אתי בנדלר: האם הצעות ההחלטה האלו לא יהיו חלק מחוק ההסדרים?

גלית אסף-שנהר: צוותים זה לא בחוק ההסדרים.

גלית אסף-שנהר: במסגרת המדיניות של הממשלה לשנת 2004 היא החליטה על הקמת צוות.

גלית אסף-שנהר: זה הכל.

שלום שמחון: מה קרה פתאום שאת מסכימה למחיר?

גלית אסף-שנהר: יש מדיניות שהחליטה עליה הממשלה.

גלית אסף-שנהר: אתה מדבר על הרפורמה ברפת.

שלום שמחון: מה קרה פתאום שהסכמתם ל-5% עליה במחיר?

גלית אסף-שנהר: שר החקלאות ביקש משר האוצר להעלות את המחיר.

שלום שמחון: יש כאן שני מכתבים של ראש אגף התקציבים ושל הרכז.

שלום שמחון: אני מבין שהתקבלה החלטה פוליטית על ידי שר האוצר.

שלום שמחון: זה מה שאת אומרת?

גלית אסף-שנהר: שר האוצר ושר החקלאות הסכימו ביניהם על העלאת המחיר.

שלום שמחון: משיקולים פוליטיים.

שלום שמחון: אמיר לוי, סגן הממונה על התקציבים, כותב כך: "לא זו בלבד שעמדתם בחובת

שלום שמחון: כם הנגזרת מהרפורמה, אלא הרחקתם לכת והעלתם את מחיר המטרה ב-5 אגורות והודעתם על המשך העלאתו בשנה הקרובה.

שלום שמחון: אין ספק כי למהלך הזה תהיה השלכה משמעותית על ההתייעלות העתידית של ענף החלב, של ענף הרפת וכמובן על צרכני החלב בישראל".

שלום שמחון: אני רוצה לדעת מה קרה שעמדתכם השתנתה.

שלום שמחון: האם היתה פה עמדה פוליטית שסגרה דיל בין שר החקלאות לשר האוצר?

דוד טל: האוצר התנגד לזה בזמנו, אבל אתמול ביבי הסכים עם שר החקלאות והם שינו את הרפורמה.

אבשלום דולב: הכל מתחיל ונגמר בעיסקאות המלוכלכות של חברי המרכז.

אבשלום דולב: אין שום קשר לכלכלה.

שלום שמחון: משרד האוצר כתב שהוא לא מכיר במחיר המטרה כפי שהוא פורסם, ועל כן הוא גם לא יסכים בעתיד לעדכן את מחיר החלב.

שלום שמחון: אורי יוגב, ראש אגף התקציבים, כתב את זה.

דוד טל: אורי יוגב באמת לא מסכים לזה, אבל כופפו אותו.

דרור שטרום: אני ממש "מופתע" לשמוע שזאת הפעם הראשונה שרפורמה נעשית בדילים של פוליטיקאים, ושאלה שיושבים כאן מעולם לא ראו כדבר הזה.

אבשלום דולב: מעולם זה לא היה בצורה כזאת.

אבשלום דולב: תמיד הדרג המקצועי הביע את עמדתו.

אבשלום דולב: פה הדרג המקצועי אומר שהוא לא התכוון.

דרור שטרום: חבר הכנסת וילן, אני משוכנע שברגע שאתה אומר את הדברים אתה באמת מאמין בהם.

דרור שטרום: מי שראה בעבר דילים ורפורמות יודע שנעשו לא רק דברים כאלה אלא גם דברים גרועים מאלה.

דרור שטרום: ועדת הכלכלה היתה צריכה לעבור על כל ההחלטות שברפורמה הסופית כפי שאושרה על ידי הממשלה, כדי לראות אם נעשה דבר מה שפוגע ביצרן חלב ברמת הגולן או באזור אחר.

דרור שטרום: אני מזמין את כולם להצביע בפני על סעיף אחד מבין אלה שהתקבלו שפוגע מחר במגדלים.

דרור שטרום: כשאין סעיפים כאלה, אז אומרים שהכל קורס, אומרים שיהיו עוד מובטלים.

דרור שטרום: אם מדברים על מונחים של אומץ ויושר, אז בואו נהיה אמיצים וישרים ונדבר על המחירים הסופיים בחלב אצלנו ובשאר העולם.

דרור שטרום: אנחנו במשך 7 שנים מנסים להצעיד בצעדים תחרותיים קדימה, אבל זה הולך קשה.

דרור שטרום: מישהו צריך להגיד לאנשים בישראל שאנחנו חלק מכלכלה עולמית.

דרור שטרום: אנחנו צריכים להתייעל.

דרור שטרום: אנחנו כבר היום מתייעלים, אבל יותר במקטע הציבורי, פחות במקטע המושבי.

דרור שטרום: הדרך להתייעלות היא לא בפיצול של איזה שהוא תאגיד, אלא ברפורמות מוסכמות, בצעדים הדרגתיים.

דרור שטרום: חייב להיות מישהו שיעשה את זה.

מל פולישוק-בלוך: על זה אין ויכוח.

מל פולישוק-בלוך: השאלה היא אם זאת הדרך.

דרור שטרום: האם להקים צוות לבחינת הפיקוח על המחירים זה צעד כל כך דרמטי?

דרור שטרום: האם לממשלה אין מנדט לבחון את הפיקוח שלא נבחן 10 שנים?

שלום שמחון: מה זה קשור לרפתות?

דרור שטרום: זה לא קשור.

דרור שטרום: אנחנו דנים על מה שהוחלט, אתה מדבר על דברים אחרים.

דרור שטרום: נוח לך לדבר על דברים אחרים.

דרור שטרום: חבר הכנסת שמחון וחבר הכנסת וילן הם חברי כנסת מוכשרים, ואני מעריך את פועלם ויושרם, אבל לבוא ולהגיד שהממשלה עושה איזו שהיא מהפיכה דרמטית בהגבלים עסקיים, שקורס התכנון במשק החקלאי, שהולכים לפצל את תנובה זאת התלהמות נקייה.

דרור שטרום: אני מזמין אתכם לקרוא מה הוחלט.

דרור שטרום: אני התנגדתי לנוסח הראשון של ההחלטה.

דרור שטרום: הנוסח שיצא היום הוא נוסח מאוזן ביותר, אין בו שום פגיעה באף יצרן חלב.

שלום שמחון: גם אני מעריך את יכולתך ואת כישורך, אבל קודמך בתפקיד דיבר על מהפיכה.

שלום שמחון: האם למדתם באותו בית-ספר?

דרור שטרום: אני אשמח שתציג בפני את המסמך.

דרור שטרום: לי במקרה יש כאן פרוטוקול של דיון שנערך לפני 3 שנים בוועדה הנכבדה הזאת, שבו קודמי בתפקיד אמר שצריך לעשות צעדים עוד יותר חריפים מאלה שמוצעים היום.

שלום שמחון: אבל הוא אמר שזאת מהפיכה.

שלום שמחון: אל תגיד שזאת לא מהפיכה.

דרור שטרום: אנחנו נמצאים פה בפעם השלישית בעניין צמצומו של הפטור החקלאי בחוק ההגבלים העסקיים.

דרור שטרום: זאת ההצעה המתונה ביותר שהתקבלה והונחה אי פעם על שולחן הכנסת לצמצום הפטור החקלאי.

דוד טל: השאלה אם היא מחוייבת המציאות.

דרור שטרום: היא מחוייבת המציאות, משום שאנחנו חייבים להתאים את עצמנו להתייעלות שקורת בכלכלות חלב אחרות.

דרור שטרום: אנחנו מגינים על חומות שהן לא רלוונטיות.

דרור שטרום: מחירי המטרה בעולם נמוכים יותר.

דרור שטרום: מחירי החלב בעולם, בהתחשב בתל"ג, בהתחשב בכושר ההשתכרות נמוכים יותר.

דרור שטרום: אני מציע שאותם צוותים שהממשלה רוצה להקים יבואו וידווחו לוועדה הזאת מה הם הולכים לעשות.

דוד טל: האם לא נכון יהיה שאותם צוותים שיקומו יהיו בשיתוף עם הגורמים הרלוונטיים?

דרור שטרום: אני חושב שהצוותים צריכים לשמוע את כל הגורמים הרלוונטיים.

מל פולישוק-בלוך: מי יהיה חבר בצוות?

דרור שטרום: אם את חושבת שהחלטת הממשלה לא מאוזנת בעניין הזה, את מוזמנת להציע.

שלום שמחון: איזה פטור יהיה לחקלאים אם שר החקלאות השתלט על המערכות שלהם?

שלום שמחון: אתה אמרת את דעתך בוועדה הזאת לגבי ההשתלטות שלו על מועצות הייצור.

שלום שמחון: הפטור לא נמצא בידי המגדלים, הוא נמצא בידי השר.

דרור שטרום: אם לטענתך שר החקלאות עושה את תפקידו בצורה רעה, אז זה לא המקום.

דרור שטרום: .

שלום שמחון: משרד האוצר מינה רואה חשבון שיבדוק את רווחיות המחלבות.

שלום שמחון: הם יודעים את התוצאות, אבל הם לא אומרים את האמת.

שלום שמחון: עכשיו הם משנים את דעתם כי המציאות לא מתאימה להם?

אבשלום דולב: הפער בין החקלאות העשירה באמריקה ובאירופה לחקלאות במדינות המתפתחות, כאשר מצבה של ישראל הוא בדיוק כמו מצבה של דרום קוריאה ששם אין סבסוד לחקלאות בכלל, הוא פער משמעותי.

אבשלום דולב: אתה דורש מיצרן החלב הישראלי להתמודד עם משק חלב מסובסד בצרפת, באנגליה, בהולנד.

אבשלום דולב: אי אפשר להגיד נתונים שבאופן עקרוני אינם נכונים.

אבשלום דולב: ברבעון הראשון של 2003 המחיר עבור חלב גולמי בישראל היה 31.48 סנט, כשבאירופה, שהיא 20% ממשק החלב העולמי, הוא היה 31 סנט.

אבשלום דולב: מי שטוען שיש הבדלים דרמטיים מטעה את הציבור.

דרור שטרום: זה המחיר לחלב בשער הרפת.

דרור שטרום: מה זה שייך לרפורמה הזאת?

אבשלום דולב: הרפורמה במשק החלב מדברת רק על המחיר בשער הרפת.

דרור שטרום: לא מדובר על הרפורמה הזאת, מדובר על החלטת הממשלה.

אבשלום דולב: כשהרפורמה יצאה לדרך, מועצת החלב הודיעה בכתובים שהיא מתנגדת לשחיקת מחיר החלב כי אי אפשר לעשות מהלכים של השקעות מאסיביות ברפת בגין איכות הסביבה שאין עליהן תשואה מהחלב.

אבשלום דולב: כשעושים לאיכות הסביבה לא מקבלים תמורה מהחלב, אלא משפרים את איכות מי התהום.

אבשלום דולב: מדינת ישראל אמרה שהיא תיתן 50% מענק כי זה מצרך ציבורי, ולחקלאים תהיה שחיקה של 2% בשנה.

אבשלום דולב: כשביקשנו שלא יעשו שחיקה נוספת האוצר דחה אותנו בקש.

אבשלום דולב: היום אנחנו שמחים שמוסיפים עוד 5 אגורות, כי הנזק שעשו הוא נזק עצום.

אבשלום דולב: אותו משרד אוצר שהתנגד לנו לפני 5 שנים בתוקף, ולפני שנתיים במו"מ מתיש לא הסכים לשנות את המתווה, פתאום מסכים.

אבשלום דולב: אני מודה למשרד האוצר שהסכים לעשות את זה, אבל אני חושב שהכנות המקצועית נזקפת לזכותנו.

אבשלום דולב: קיבלו את דעתנו מאוחר מידי, כי יש עשרות רפתות שנסגרו בגלל תהליך השחיקה המיותר.

אבשלום דולב: על זה דיבר חבר הכנסת חזן.

אבשלום דולב: מספר הפרות לא ישתנה, אבל תלוי איפה ייצרו את החלב – האם המובטל יהיה בפטיש או בתל-אביב.

אבשלום דולב: אנחנו מדברים על 98 רפתות שנמצאות ברמת-הגולן, 115 רפתות שנמצאות במועצה אזורית מרחבים.

אבשלום דולב: בעזרת הרפת אנחנו מחזקים בצורה משמעותית את השדרה החקלאית.

דרור שטרום: מה זה שייך למה שהוחלט עד עכשיו?

אבשלום דולב: ראוי שהממשלה תתייעץ איתנו לפני שהיא מחליטה החלטות.

אבשלום דולב: האירופאים מסבסדים ב-3 מיליארד יורו את משק החלב האירופאי.

אבשלום דולב: 120 מיליארד ליטר מיוצרים באירופה.

אבשלום דולב: האם בישראל מישהו שם מטעם המדינה כסף בקטע הזה?

אבשלום דולב: מעט מאוד.

אבשלום דולב: התמיכה היום ברפורמה היא תמיכה מאוד שולית.

אבשלום דולב: במי נתחרה ביום שייפתח הייבוא?

אבשלום דולב: נתחרה בגבינות מאירופה, בגבינות מניו-זילנד, ששם מחיר ייצור החלב הוא הנמוך בעולם.

אבשלום דולב: כל המדינות מגינות על עצמן מפני ניו-זילנד, כי בניו-זילנד מייצרים חלב ב15.04 סנט ובאירופה ב-31 סנט.

אבשלום דולב: אני לא אתייחס להחלטות החדשות כי אני לא מכיר ואני לא ראיתי, אבל אם נתייחס להחלטות שהיו באינטרנט אז שם מדברים על מתקן לייבוש אבקת חלב.

אבשלום דולב: מה זה המתקן הזה?

אבשלום דולב: הוא מסדיר את משק החלב בארץ בעזרת ייבוש של 10% מהחלב במשך כל השנה, בעיקר בין חורף לקיץ.

אבשלום דולב: הייבוש הזה הוא כלי מרכזי לתכנון משק החלב.

אבשלום דולב: אם אין ייבוש אז אין תכנון.

דרור שטרום: מי מציע לבטל את הייבוש?

אבשלום דולב: מי שמציע לטפל במתקן הייבוש, מהר מאוד יקבל מתנדב ראשון שיציע לו לקחת את מתקן הייבוש.

אבשלום דולב: תנובה לא צריכה את זה, זה לא מרכז רווח.

גלית אסף-שנהר: למה אתה דואג?

אבשלום דולב: כי המטרה שלך היא שתנובה תיפטר מזה.

אבשלום דולב: את רוצה שהעסק הזה יקרוס.

אבשלום דולב: את כותבת כך: "יבחן הצוות את אפשרות התאגוד של מפעלי ייבוש החלב.

אבשלום דולב: ." אם זה לא פירוק המכסות, אז תסבירי למה התכוונת.

גלית אסף-שנהר: מה הקשר בין הבעלות על מתקן הייבוש לבין השאלה אם מייבאים או לא מייבאים?

דרור שטרום: אתם פשוט הוזים בהקיץ.

דרור שטרום: אתה תוקף אותה על מה שהיא חושבת, לא על מה שהיא כותבת.

אבשלום דולב: אני לא ממונה על ההגבלים 3 שנים, אני 17 שנים במועצת החלב.

דרור שטרום: אתה ממונה על ההגבלים במשק החלב.

אבשלום דולב: אני מכיר את משקי החלב בעולם, אני יודע איך הקריסו אותם.

אבשלום דולב: התפיסה של המוצר מוצגת במצגת.

דרור שטרום: איזו מצגת?

אבשלום דולב: במצגת שהם הציגו לשרה ליבני.

דרור שטרום: זה מה שעבר בממשלה?

אבשלום דולב: אלו המגמות.

דרור שטרום: אלו לא המגמות.

דרור שטרום: המגמות הן תוצאות של פשרות פוליטיות.

דרור שטרום: יש החלטה סופית של הממשלה.

אבשלום דולב: אני לא ראיתי אותה.

דרור שטרום: אולי לא תדבר על מה שלא ראית.

אבשלום דולב: אנחנו ישבנו עם האוצר ב-17 השנים שאני בתפקיד כמה פעמים לפחות.

אבשלום דולב: במפגשים האלה משרד החקלאות הציע לחוקק את חוק ענף החלב.

אבשלום דולב: הוא הציע לבטל את צו החלב ולהעביר את כל הנושא של התכנון והסדרת משק החלב לחוק אחד מרכזי.

אבשלום דולב: האוצר הוציא מסמך, כתוב בצורה ברורה, שחור על גבי לבן, שמתנגד לרעיון.

אבשלום דולב: זה היה במרץ 2002.

אבשלום דולב: אותם פקידים הוציאו את אותו מסמך.

אבשלום דולב: אני אינני רוצה להראות עוד מסמכים שכולם מדברים על כיוון אחד.

אבשלום דולב: אם מדינת ישראל רוצה להסדיר את משק החלב, שתעשה את זה כמו כל מדינות המתוקנות בעולם שבהן יש חוק לענף החלב שמסדיר אותו מא' עד ת'.

אבשלום דולב: החוק, מצד אחד, קובע מגבלות על הממונה על ההגבלים, ומצד שני, מכניס אותו לתמונה במקום שצריך.

דרור שטרום: רק תגיד שבכל בעולם אין מגבלות חריפות על הממונה על ההגבלים העסקיים מלראות מה קורה בתחרות כמו שיש בישראל.

אבשלום דולב: אני מוכן להציג בפניך את חוק ענף החלב של ניו-זילנד, שנחקק לפני כשנתיים ימים ומבטל את חוק ההגבלים העסקיים על כל משק החלב.

אבשלום דולב: אני מציע לך להיכנס לאתר, ללמוד את החוק.

דרור שטרום: אני מציע לך לא להציע לי ללמוד חוקים שאני כבר מכיר.

דרור שטרום: בוא נדבר על מחיר החלב בניו-זילנד לעומת מחיר החלב בארץ.

מל פולישוק-בלוך: אין לנו את המשקעים שיש להם.

דרור שטרום: המחיר שם הוא רבע.

מל פולישוק-בלוך: זה לא בגלל התייעלות, זה בגלל שיורד שם גשם.

דרור שטרום: לא בגלל התייעלות?

דרור שטרום: לא היתה התייעלות בניו-זילנד?

דרור שטרום: איזה שטויות.

אבשלום דולב: אני מבקש מהממונה שיהיה הדוחף להסדרת ענף החלב תחת חוק אחד, כדי שלא בכל בוקר נקום עם איזו פינה חדשה.

אבשלום דולב: אני חושב שזה צריך להיות עניין שלך במובן הזה שבקטעים של ההגבלים יינתן לזה ביטוי, אבל כל מה שגלית חושבת לא יעלה אף פעם לביטוי ודיון ציבורי אלא במסגרת דיוני חקיקה מסודרים.

אבשלום דולב: נראה לי שרק בדרך הזאת נוכל להסדיר את העניינים, כי אחרת העסק הולך להיכנס למערבולת.

אבשלום דולב: משק חלב לא מוסדר הוא סכנה לאספקת חלב לאוכלוסייה.

יוסי מלול: רפת החלב הישראלית נחשבת לרפת הטובה ביותר בעולם.

יוסי מלול: מבחינה מקצועית מדובר בענף החלב המפואר ביותר בעולם.

יוסי מלול: עשרות משלחות מגיעות לישראל כדי ללמוד איך מתנהל ענף חלב ורפת חלב בישראל.

יוסי מלול: תנובת החלב של הפרה הישראלית היא לעין שיעור גבוהה יותר מכל המקבילות שלה בכל העולם המערבי המתקדם.

יוסי מלול: כל מי שנכנס לסופרמרקט רואה תעשיית חלב יוצאת מן הכלל.

יוסי מלול: אין אח ורע לשטח מדף של קילומטרים, שהצרכן לא יודע לבחור בין מוצר א' לב'.

יוסי מלול: אין צרכן שחוגג כמו הצרכן הישראלי בנושא חלב.

יוסי מלול: לא רק זה, רפת החלב הישראלית היא היעילה ביותר.

יוסי מלול: מה לעשות שאנחנו נמצאים במזרח התיכון, שהוא אזור שחון, יש בו מיעוט משקעים, מעט קרקעות, ואנחנו נאלצים לייבא גרעינים מחו"ל כדי להזין את הפרות שלנו.

יוסי מלול: לארצות אחרות לא רק שיש אוצרות טבע, אלא גם הן מרעיפות על הענף ים של סובסידיות כי הן יודעות שהרפתנים ממלאים משימות לאומיות.

דוד טל: בכל העולם יש סובסידיות?

יוסי מלול: כמעט בכל העולם.

יוסי מלול: במדינות שלא יודעות לתמוך התמיכה היא עקיפה.

יוסי מלול: זה מה שנעשה בישראל הרבה שנים.

יוסי מלול: במדינת ישראל נתנו לענף להתארגן במסגרת מתוכננת על ידי כך שחסמו את הייבוא ונתנו לענף להתפתח.

יוסי מלול: רפתן קטן משקיע מיליונים.

יוסי מלול: הוא לא יכול להשקיע בחוסר יציבות.

יוסי מלול: איך רפתן יכול להשקיע מאות אלפים כשחדשות לבקרים הוא שומע על סכנה כזאת או סכנה אחרת?

יוסי מלול: האם הוא ישים את כספו על קרן הצבי?

יוסי מלול: אנחנו נמצאים בחרדה גדולה מאוד.

יוסי מלול: בחצי השנה האחרונה אנחנו, הרפתנים, נמצאים בטלטלה אמיתית.

יוסי מלול: התוצאות של הצעדים שננקטים כיום, ועצם העובדה שהנושא הזה עולה לדיון בחריפות יתירה.

יוסי מלול: .

דוד טל: ההחלטה פה מרגיעה הרבה יותר מכל דרך ההתנהלות של משרד החקלאות, שלדעתי אין לו מדיניות בקטע הזה.

דוד טל: החרדות הן חרדות, אבל יש כאן החלטות ממשלה שהן שונות ממה.

דוד טל: .

יוסי מלול: אחרי החלטת הממשלה יש גם עבודה בשטח.

יוסי מלול: הכיוון הכללי של המערכת הוא לפרק לנו את הצורה.

יוסי מלול: אם מישהו חושב שדרך זה הוא יוזיל את המחיר לצרכן, הוא פשוט טועה.

יוסי מלול: בצורה הזאת הוא יעביר את ההכנסה מהרפתן הקטן, מעובד התעשייה שנמצא בתל-יוסף וברחובות לייבואנים, לרשתות השיווק.

יוסי מלול: זה הכיוון הכללי.

יוסי מלול: הצרכן הישראלי ייפגע פעמיים, כי מצד אחד הוא ישלם ביוקר, ומצד שני לא תהיה תעשייה שתייצר לו בדיוק את המוצר שהוא רוצה, שזה מוצר סמיך, מלא פירות.

אברהם רביץ: אני לא אומר שצריך לייבא, אבל בדרך כלל ייבוא גורם להורדת מחירים.

יוסי מלול: גם היום יש ייבוא.

יוסי מלול: יש היום 180 מיליון ליטר חלב מייבוא.

יוסי מלול: הייבוא הזה מעשיר יפה מאוד את הקופה של הייבואנים ובעלי ההון.

יוסי מלול: זה לא מה שמוריד את המחירים.

יוסי מלול: ברגע שהגבינה הצהובה תיובא זה יחסל את הייצור המקומי, כי לא כדאי יהיה להחזיק מערכת.

יוסי מלול: .

גלית אסף-שנהר: יוסי, קראת את ההחלטה?

גלית אסף-שנהר: אני רוצה לדעת איפה יש פה פגיעה ברפתנים.

יוסי מלול: היו לי לא מעט שיחות איתך.

יוסי מלול: כשאני מדבר איתך על התיישבות, ואת אומרת לי שזה דמגוגיה.

יוסי מלול: .

דרור שטרום: הייבוא העלה את המחירים?

דרור שטרום: הצרכן משלם היום יותר?

יוסי מלול: אין בעיה להרוס ענף מפואר.

יוסי מלול: בקלות רבה אפשר מלמטה לפרק את התכנון בענף.

דוד טל: ביקשתי לקבל לפני הישיבה את העתירה שהוגשה לבג"ץ בנושא הזה.

דוד טל: אני חושב שמי שקורא את העתירה יכול לדעת איך משק החלב מתנהל.

דוד טל: בין המגמות והכיוונים של משרד החקלאות או של שר החקלאות ובין ההחלטה הסופית של הממשלה שכרגע מונחת לפנינו אין כל קשר.

דוד טל: יכול להיות שתאמר שלאחר מכן תבוא המכה.

דוד טל: אנחנו החלטנו לדון בנושא הזה כיוון שחברת הכנסת מלי פולישוק העלתה את הנושא הזה.

דוד טל: כרגע יש החלטה אחרת של הממשלה.

דוד טל: האם בהחלטה הסופית של הממשלה שמונחת לפנינו אתה עדיין רואה את אותה סכנה למשק החלב, את אותה סכנה למגדלים ולהתאחדות הבקר?

יוסי מלול: כן.

יוסי מלול: התכנון בענף הוא קריטי לנו.

דוד טל: בג"ץ אמר שהממשלה לא תוציא מהכוח אל הפועל אף לא תוכנית אלא אם היא תבוא בדברים עם גורמים כאלו ואחרים.

אברהם שוחט: היה אולי כדאי שתגיד מה יבוא בחקיקה של חוק ההסדרים ומה לא.

דוד טל: אני לא יודע אם נציגי האוצר יודעים.

גלית אסף-שנהר: כל מה שנמצא בחקיקה ראשית מגיע לחוק הסדרים.

דוד טל: את יכולה לפרט לנו?

גלית אסף-שנהר: מתוך כל הסעיפים של ההחלטה יש 3 סעיפים שמתייחסים לחקיקה ראשית, שזה סעיפים 1,6 ו-7.

שלום שמחון: קיבלתם את ההסכמה של הממונה על ההגבלים העסקיים לגבי 1, 6 ו-7?

גלית אסף-שנהר: אנחנו מתואמים לגבי הנוסח.

מל פולישוק-בלוך: הסעיף העשירי זאת ההוכחה לכך שהם שינו את דעתם.

אברהם שוחט: במסיבת עיתונאים דיברו על שבירת המונופול.

אברהם שוחט: עכשיו הלכו קצת אחורה.

מל פולישוק-בלוך: חוץ מהמונופול ושבירתו יש כמה משפטים.

מל פולישוק-בלוך: .

יוסי ברג: הוחלפו פה הרבה דיעות, פחות נתונים.

יוסי ברג: לא היתה פה שום אחידות לגבי הנתונים.

יוסי ברג: מה שחשוב פה זה גילוי נאות לגבי המצב בתחום.

יוסי ברג: יש מונפול.

יוסי ברג: היתה תמימות דעים גם של שר האוצר וגם של הממונה על ההגבלים עסקיים, שהנושא החשוב ביותר, בלי לפגוע בכל השאר, זה המחיר לצרכן.

יוסי ברג: איך מטפלים במונופול של תנובה, האם זה ברגולציה של הממונה או בדרכים אחרות זה דבר שאפשר לשקול על סמך נתונים ברורים.

יוסי ברג: זה נושא שרלוונטי לכל צרכן, מגיע לכיס של כל צרכן.

יוסי ברג: צריך להבין את התפקוד של מועצת החלב, איך היא משפיעה על תנובה, איך תנובה משפיעה עליה.

יוסי ברג: אלו סוגיות שהדיון הציבורי צריך להמשיך בהן.

יוסי ברג: אני חושב שהרעיון שאומר שהצוותים שיוקמו לא יעשו דבר אלא רק יבררו ויביאו את המידע לוועדה כדי שהוועדה תוכל לדון בו הוא רעיון נכון.

מל פולישוק-בלוך: נתונים לא תואמים זו לא רק הבעיה של הוועדה הזאת, אלא של הכנסת כולה.

מל פולישוק-בלוך: תמיד אתה מקבל נתונים שונים מהגורמים השונים.

יוסי ברג: אנחנו מבקשים לקראת הדיון הבא לקבל את החומר כדי שנוכל לטעון.

דוד טל: אני מאוד בעד שכל אחד מאיתנו ישלם את המחיר הכי זול בשביל כוס חלב, אבל צריך לזכור שלפעמים קורה שאנחנו משלמים מעט ולא נשאר מי שיספק ואז מה שנותר זה לייבא מחו"ל.

עופר בלוך: מהדיון שהתקיים סביב השולחן הזה התברר שזה אחד מהענפים היותר מורכבים.

עופר בלוך: מה שנעשה פה על ידי משרד האוצר זה ניסיון לבצע מחטף דרך חוק ההסדרים.

עופר בלוך: האוצר יחד עם משרד החקלאות החליט לעשות מחטף.

עופר בלוך: אסור שהנושאים האלה יעברו דרך חוק ההסדרים, הם צריכים להיות נדונים כאן בוועדה.

עופר בלוך: דיברו כאן על החשיבות של החקלאות בהתיישבות בפריפרייה.

עופר בלוך: תעשיית החלב של תנובה השקיע ב-4 השנים האחרונות למעלה ממיליארד שקלים בהקמת מפעל התעשייה הכי מתקדם בתחום המזון במדינת ישראל ובמזרח התיכון.

עופר בלוך: כאשר מדברים בצורה בוטה על לשבור את המונופול, מדברים על לשבור את התעשייה הזאת על ההשקעות האדירות שהיא עשתה.

אלון קמה: המגמה שלנו היא שהמחיר לצרכן יהיה הכי זול שיש.

אלון קמה: אני לא אכנס לתחום של הממונה על ההגבלים, אבל הממונה, לצערי, נכנס לתחומים שהוא לא מבין בהם.

אלון קמה: הרפת הישראלית היא הרפת הכי יעילה בעולם, כשהרפת המשפחתית יעילה כמו הרפת הקיבוצית.

אלון קמה: בתוקף תפקידך כממונה על ההגבלים ומהגובה שאתה מדבר אלינו אתה צריך לדייק בנתונים.

אלון קמה: אנחנו המשתמשים העיקריים במי הביוב במדינת ישראל.

אלון קמה: אני יכול לעשות לכם סיור מאזור קסטינה עד באר-שבע ולהראות לכם איך המדינה הזאת מתייבשת.

אלון קמה: כשאנחנו אומרים שבמשך 3 שנים חוסלו 300 משקי רפת, אז משרד האוצר אומר שזה לא מעניין אותו כי הוא חתום על הסכם.

צביקה אברמוביץ: צריך להבין את המשמעות של התוכניות האלו מבחינת העובדים.

צביקה אברמוביץ: אף אחד לא מדבר על זה, מתחמקים מתשובות.

צביקה אברמוביץ: מדובר על פרנסה לאלפי משפחות.

צביקה אברמוביץ: רק עובדי תנובה זה 5000 איש, כשאני לא מדבר על הגימלאים שלהם אנחנו גם דואגים, שזה עוד 3500 איש.

צביקה אברמוביץ: אנחנו מדברים גם על כל התעשייה מסביב שנותנת שירותים לתנובה.

צביקה אברמוביץ: צריך להבין שאם תל-יוסף נסגרת בגלל ייבוא, זה לא רק 500 עובדי תל-יוסף, זה עוד 2500 עובדים בתעשייה מסביב.

צביקה אברמוביץ: עושים פה תוכניות בלי להבין את הנתונים.

צביקה אברמוביץ: אף אחד לא היה במחלבות לדבר איתנו, אף אחד גם לא דיבר עם תנובה.

צביקה אברמוביץ: מקבלים פה החלטות הרות גורל.

צביקה אברמוביץ: אם מדברים פה על גילוי נאות, אז אנחנו לא נשב בשקט.

דוד טל: חבר הכנסת עמיר פרץ העלה בזמנו הצעה לגבי חוק שכר מינימום.

דוד טל: אחד הארגומנטים הכי חזקים שהשתמש בהם האוצר כנגד החוק הזה היה שברגע שהחוק הזה יעבור יהיו יותר מובטלים במדינת ישראל.

דוד טל: האם אתם לא חושבים שברגע שתפתחו את השוק הזה לייבוא זה ייפגע במחלבת תל-יוסף, שאני מניח שרוב העובדים שלה מגיעים מבית שאן והסביבה?

צביקה אברמוביץ: הייבוא של האבקה יסגור גם את מחלבת רחובות.

גלית אסף-שנהר: לא שינינו ולא נגענו בנושא המכסים ובמכסות הייבוא.

גלית אסף-שנהר: בהרבה מאוד ענפים שבהם המשק הישראלי נפתח לייבוא - לא רק בחקלאות - גילו שהצרכן הישראלי למד לצרוך ממנו יותר, דבר שגרם לשוק לגדול.

דוד טל: והגענו ל-300 אלף מובטלים.

שלום שמחון: מדינת ישראל עוברת בשנתיים האחרונות תקופה מאוד בעייתית מבחינת האינתיפאדה.

שלום שמחון: זה גרם לכך שתהיה פעמיים הפחתה של מכסות לרפתנים.

שלום שמחון: הצריכה ברשות הפלסטינית יורדת בקנה מידה גדול, ולכן בשנתיים האחרונות היה צמצום מכסות בסדר גודל של בערך 60 מיליון ליטר.

שלום שמחון: צריך לזכור גם שמשרד החקלאות חתם על הסכם סחר עם אירופה בשנה האחרונה, שנותן סדר גודל של עוד 25 מיליון ליטר חלב.

שלום שמחון: במהלך השנתיים האחרונות הענף הזה ספג מכה קשה.

שלום שמחון: לרפתן שלא חיכה לתוכנית הכלכלית של ביבי לעניין של הצמיחה היתה כבר הפחתה בשנתיים האחרונות בקנה מידה גדול, מעבר לשחיקה ברפורמה.

שלום שמחון: אני הייתי מציע, אדוני היושב-ראש, שתפנה לממשלה ותאמר לה שאין סיבה כרגע לזעזע את הענף זעזוע נוסף, כי בסופו של דבר עומדים מאחורי העניין בני אדם.

שלום שמחון: אני אתמול פגשתי רפתן שמייצר 313 אלף ליטר חלב.

שלום שמחון: הוא בעיניים דומעות אמר לי שהוא נמצא בפני השקעה מאוד גדולה, ובמצב של חוסר ודאות הוא לא יכול להשקיע.

שלום שמחון: כאלה יש מאות ויותר מזה במשק המשפחתי הקטן.

שלום שמחון: במשק השיתופי, לעומת זאת, כדי לעמוד במהלך של הרפורמה נעשו השקעות בעשרות מיליוני שקלים.

שלום שמחון: בקיבוצים השכנים בפרוזדור ירושלים, שמצבם לא מי יודע מה, אוחדו רפתות בהשקעות של עשרות מיליוני שקלים.

שלום שמחון: כל שינוי במדיניות עשוי להפיל הרבה מאוד משקים.

שלום שמחון: אני חושב שיושב-ראש הוועדה ייעשה טוב אם יבקש מהממשלה לדחות כרגע את התוכניות האלו.

אברהם רביץ: אני חושב שיש דברים שאנחנו יכולים לחיות איתם, כמו בדיקה של הדברים.

מל פולישוק-בלוך: את זה הממשלה מציעה.

אברהם רביץ: ואת שאר הדברים אנחנו צריכים לבקש לדחות לימים טובים יותר.

דוד טל: אנחנו לא נוכל לדעת עד שהממשלה תקים את הוועדה הרלוונטית שצריכה לדון ולהגיע להחלטות.

דוד טל: רק כשיהיו החלטות אפשר יהיה לדון בהן.

אברהם רביץ: האם אנחנו מתנגדים לבקשת הממשלה להקים ועדה?

דוד טל: בכלל לא, אני תמיד בעד ביצוע בדיקה.

דוד טל: ועדת הכלכלה קוראת להידברות בין כל הגורמים הרלוונטיים.

אברהם רביץ: אולי תכלול גם את נציגי העובדים.

דוד טל: העובדים הם הגורם הכי חשוב בכל ההידברויות האלו.

דוד טל: הוועדה מבקשת השוואת מחירים בינלאומית על ידי המ.מ.מ.

דוד טל: ועדת הכלכלה מודאגת מאופן ניהול תהליכי קבלת החלטות בנוגע למשק החלב.

דוד טל: הוועדה דורשת שנושא החקלאות וכל הנושאים שאנחנו דנים בהם שכלולים בחוק ההסדרים יגיעו לוועדת הכלכלה.

שלום שמחון: אנחנו דורשים שהם יפוצלו מחוק ההסדרים.

דוד טל: הוועדה מבקשת משר החקלאות ומשר האוצר להגיע לוועדה כדי להציג את השיקולים המקצועיים שעמדו בפניהם בעת קבלת ההחלטה, כולל שיקולים להעלות את המחיר.

דוד טל: הוועדה רואה חשיבות רבה בהמשך תכנון ענף החלב.

אברהם רביץ: אני חושב שכדאי לקרוא לכל הגורמים לעשות כל מה שניתן כדי להוזיל את מחיר החלב לצרכן.

דוד טל: הוועדה קוראת להוזלת מחיר החלב לצרכן.

דוד טל: תודה רבה, הישיבה נעולה.